**Elaborarea bugetului de venituri si cheltuieli al institutiilor publice**

Bugetul de venituri si cheltuieli este instrumentul principal de conducere, prognozare si analiza a activitatii economico-financiare a institutiei publice si cuprinde resursele financiare pentru realizarea obiectivelor propuse, in perioada exercitiului financiar.

Bugetul de venituri si cheltuieli este documentul prin care sunt prevazute si aprobate in fiecare an veniturile si cheltuielile unei institutii publice.

Institutiile de invatamant superior functioneaza ca o institutii publice finantate din fonduri alocate de la bugetul de stat, venituri extrabugetare si din alte surse, potrivit legii.

Veniturile si cheltuielile se grupeaza in buget pe baza clasificatiei bugetare.Clasificatia

bugetara sta la baza elaborarii bugetului de venituri si cheltuieli, in conformitate cu fiecare veriga a sistemului bugetar.

 Veniturile sunt structurate pe capitole si subcapitole, iar cheltuielile pe parti, capitole, subcapitole, titluri, articole, precum si alineate, dupa caz.

**La fundamentarea veniturilor** unei institutii de invatamant superior se au in vedere urmatoarele:

1. veniturile din alocatii bugetare - influentate, in principal, de numarul studentilor scolarizati din fonduri bugetare, precum si de politica bugetara la nivelul statului;
2. veniturile proprii constituite din:

-    venituri din taxe de scolarizare prevazute a se incasa de la studentii care urmeaza studiile universitare de licenta la forma de invatamant cu taxa - previzionarea veniturilor se face in functie de numarul locurilor scoase la concurs si cuantumul taxei de scolarizare;

-    venituri din  taxe de scolarizare prevazute a se incasa de la cursantii care urmeaza studiile universitare de master (cu taxa) – previzionarea se face in functie de numarul locurilor scoase la concurs si cuantumul taxei de scolarizare;

 - venituri din taxe prevazute a se incasa de la cursantii care urmeaza programele postuniversitare (previzionarea veniturilor se poate realiza in functie de numarul de locuri pentru aceasta forma de studii, lunadu-se in considerare si eventualele estimari privind numarul cursantilor, numar cursanti an anterior, aparitia unor noi specializari, interesul manifestat in anul anterior in legatura cu aceasta forma de scolarizare, eventuala concurenta);

-      venituri din taxele de scolarizare prevazute a se incasa de la studentii straini (previzionarea veniturilor se face in functie de numarul locurilor scoase la concurs si cuantumul taxei de scolarizare, precum si in functie de diferite conventii incheiate pentru scolarizarea acestora);

-      venituri din taxe percepute pentru inscrierea la concursul de admitere (previzionarea acestor venituri se poate realiza pe baza tendintei de evolutie a numarului candidatilor inscrisi in anii anteriori si cuantumul taxei de inscriere);

-     venituri din taxe percepute pentru inmatricularea in anul I de facultate (previzionarea se face in functie de numarul locurilor scoase la concurs si cuantumul taxei de inmatriculare);

-     venituri din taxe percepute pentru sustinerea examenelor nepromovate (aceste venituri sunt greu de estimat, de aceea se poate merge pe o extrapolare a veniturilor din anul anterior, tinand cont de modificarile survenite in nivelul taxei);

-      venituri din taxe percepute pentru sustinerea examenelor de licenta de catre absolventii altor institutii de invatamant superior sau de catre absolventii proprii care nu au promovat examenul la prima sustinere (previziunea veniturilor in etapa actuala este mai greu de realizat datorita posibilitatii absolventilor de a alege institutia de invatamant superior unde sa sustina licenta dintre institutiile autorizate sa sustina acest examen, dar se pot face calcule pe baza unor previziuni);

-       venituri din  taxe pentru inscrierea la admiterea la studiile universitare de doctorat (previzionarea veniturilor se face in functie de numarul locurilor scoase la concurs si cuantumul taxei de inscriere);

-        venituri din taxe pentru eliberarea diplomelor (se poate realiza in functie de numarul diplomelor care trebuie emise si de cuantumul taxei pentru fiecare categorie de diploma);

-        venituri din taxe pentru eliberarea duplicatelor pentru carnete de student, legitimatii de calatorie (estimarea veniturilor se poate realiza prin extrapolare fata de anul anterior);

-        venituri din taxe pentru eliberarea adeverintelor (estimarea veniturilor se poate realiza prin extrapolare fata de anul anterior);

-         alte taxe;

c) veniturile din donatii si sponsorizari

In categoria veniturilor pot fi incluse si incasarile rezultate in urma participarii la diferite programe de cercetare finantate din diferite surse (ex: Banca Mondiala, Guvernul Romaniei, etc.).

**La fundamnetarea cheltuielilor unei institutii** de invatamant superior se au in vedere urmatoarele:

* cheltuielile bugetare trebuie sa aiba destinatie precisa si limitata si sa fie determinate de autorizarile continute in legile specifice invatamantului superior de stat si in legile bugetare anuale;
* **nu pot fi prevazute in proiectul de buget cheltuieli pentru care nu exista baza legala.**
* cheltuielile bugetare se grupeaza in **cheltuieli curente (de functionare)**, **cheltuieli de capital (cu caracter de investitii)** si **cheltuieli financiare**.

**CHELTUIELILE CURENTE CUPRIND:**

-         *cheltuieli de personal*

-         *cheltuieli materiale si servicii*

-         *subventii*

-         *prime*

-         *transferuri*

-         *dobanzi*

**CHELTUIELILE DE CAPITAL CUPRIND:**

-         *cheltuieli de capital*

**OPERATIUNI FINANCIARE CUPRIND:**

-         *imprumuturi acordate*

-         *rambursari de credite, plati de dobanzi, comisioane la credite*

**Cheltuielile de personal** reprezinta o componenta importanta a cheltuielilor unei institutii publice, in componenta lor fiind incluse:

a) cheltuieli cu salariile:

-         salarii de baza;

 -         indemnizatii de conducere;

-         spor de vechime;

-         sporuri pentru conditii de munca;

-         fond aferent platii cu ora;

-         indemnizatii de delegare;

-         alte drepturi salariale in bani;

- cheltuieli salariale in natura.

b) contributii pentru asigurarile sociale de stat;

c) contributii pentru constituirea fondului de somaj;

d) contributii pentru constituirea fondului de asigurari sociale de sanatate;

e) contributii de asigurari pentru accidente de munca si boli profesionale;

f) contributii pentru concedii si indemnizatii.

Fundamentarea cheltuielilor de personal de realizeaza pe baza statului de functii, a legislatiei in vigoare si a prevederilor din Contractul colectiv de munca.

Nivelul previzionat al cheltuielilor cu salariile se determina, plecand de la structura personalului si de la nivelul mediu al salariului pentru fiecare salariat (sau categorie de salariati), cuantumul salariilor de baza, salariilor de merit, indemnizatiilor de conducere, sporurilor, orelor suplimentare, premiilor si a altor drepturi salariale previzionate pentru anul de plan. Acestea insumate reprezinta cheltuielile cu salariile sau fondul de salarii al institutiei publice.

Pentru determinarea cheltuielilor cu salariile pentru anul de plan, in functie de numarul angajatilor unei institutii publice, se poate opta pentru un calcul analitic (numar redus de personal) sau pe baza unor calcule previzionate pe baza unor rezultate medii ale anului de baza.

Pentru o estimare mai aproape de realitate a fondului de salarii pentru anul de plan, trebuie sa se tina cont de eventualele majorari salariale acordate sub forma indexarilor sau a altor tipuri de majorari.

Separat de cheltuielile cu salariile se calculeaza de catre institutia publica si cheltuielile privind contributiile la constituirea fondurilor la bugetul de asigurari sociale.

Aceste contributii sunt stabilite prin lege, procentual asupra fondului de salarii:

- CAS – 15.8 %;

- Somaj – 0.5 %;

- CASS – 5.2 %;

- FUNASS - 0,85 %;

- Fond pt. accidente si risc - 0,187%;

Cheltuielile privind indemnizatiile de delegare sunt fundamentate in functie de previziunile privind deplasarile, detasarile, transferarile pentru anul de plan Prin reglementari legale pentru personalul institutiilor publice este stabilita diurna, atat pentru tara cat si pentru strainatate.

**Cheltuielile cu bunurile si serviciile** efectuate de o institutie publica sunt urmatoarele (unele comune tuturor institutiilor publice, altele specifice numai unora):

1. cheltuieli pentru intretinere si gospodarie:

- furnituri de birou;

-         materiale pentru curatenie;

 -         incalzit, iluminat si forta motrica;

-         apa, canal, salubritate;

- carburanti si lubrefianti;

- piese de schimb;

- transport;

-         posta, telefon, telex, radio, televizor, telefax;

-     materiale si prestari de servicii cu caracter functional;

 -        alte materiale si prestari servicii;

b)      reparatii curente;

c)      obiecte de inventar de mica valoare sau scurta durata si echipament:

-         lenjerie si accesorii de pat;

-         echipament;

-         alte obiecte de inventar de mica valoare sau scurta durata;

d) deplasari, detasari, transferuri in tara si in strainatate;

e) materiale de laborator;

f)     carti si publicatii;

 g)     alte cheltuieli:

- reclama si publicitate;

-         calificarea, perfectionarea si specializarea profesionala a salariatilor;

-         protocol;

-         protectia muncii;

-         transmiterea drepturilor;

-         alte cheltuieli autorizate prin dispozitii legale;

Pentru fiecare alineat al clasificatiei bugetare se au in vedere cheltuielile anului anterior, cantitati, suprafete, preturi de achizitie, corelate cu prevederile privind evolutia preturilor.

Se va urmari dimensionarea judicioasa a resurselor necesare, astfel incat sa se asigure desfasurarea normala a activitatii institutiei, evitand astfel risipa si cheltuielile neoportune.

1. Pentru furnituri de birou se va tine seama de cheltuielile anului anterior, de numarul de personal care desfasoara activitatea, de evolutia preturilor.

2. Cheltuielile de curatenie se previzioneaza in functie de suprafata, de consumurile normate si de preturi.

3. Cheltuielile cu incalzirea, iluminat si forta motrica, apa, canal, salubritate se stabilesc in functie de suprafetele existente, cantitate, pretul la momentul estimarii si de evolutia preturilor previzionata.

4. Cheltuielile privind piesele de schimb, revizii, carburanti si lubrifianti se calculeaza in functie de numarul de masini din parcul auto, de numarul de kilometri programati, de starea fizica a masinilor, preturi si rata inflatiei.

5. Cheltuielile de transport privind participarea studentilor la concursuri studentesti si alte actiuni cu caracter stiintific si cultural, se calculeaza in functie de distanta, numar de participanti si costul mediu al transportului.

 6. Pentru previzionarea cheltuielilor de telefon, telex, fax, radio, televizor, telefax se tine cont de volumul corespondentei care este purtata in mod curent de institutie cu tertii din tara si strainatate si evolutia tarifelor serviciilor postale,, numarul impulsurilor pentru convorbirile telefonice si costul estimativ al unui impuls si al abonamentelor, tariful pentru abonamentul radio, tv.

7. Cheltuielile privind practica studentilor care se desfasoara in afara localitatii trebuie sa cuprinda transportul, masa si cazarea studentilor pe perioada practicii. Aceste cheltuieli se estimeaza in functie de numarul de studenti, cheltuielile cu masa si cazarea pe fiecare student, care nu trebuie sa fie mai mari decat cele practicate in unitatile din sistemul invatamantului. La stabilirea cheltuielilor privind practica pedagogica, se vor avea in vedere perioada de practica, numarul de cadre didactice din invatamantul preuniversitar care asigura practica studentilor, sporul care se acorda conform reglementarilor si salariul mediu la care se aplica.

8. Cheltuielile privind prestatiile de service, se estimeaza in functie de contractele in curs, numarul de aparate detinute de facultate si pretul mediu pentru service.

9. Cheltuielile pentru achizitionarea bunurilor de natura obiectelor de inventar se stabilesc in functie de :

- starea, existenta si duratele de folosire a echipamentelor aflate in dotare;

- necesitatile urgente de completare;

- numarul de personal;

- preturi.

10. Materialele de laborator – volumul cheltuielilor se stabileste pentru fiecare laborator, in functie de numarul lucrarilor, numarul de studenti, valoarea medie a unei lucrari.

11. Carti, publicatii periodice (abonamente) si materiale documentare – bugetul de cheltuieli pentru acest articol se fundamenteaza in functie de evolutia preturilor, de aparitiile editoriale.

Fundamentarea **cheltuielilor de capital** ale institutiilor publice “se face pe baza listei de lucrari, utilaje, mobilier si alte obiecte de investitii, cu desfasurarea atat fizic cat si valoric”. Pentru fundamentarea acestor cheltuieli se pleaca de la investitiile in curs care se vor continua si in anul de plan, precum si de planul de investitii al institutiei publice.

Pe baza fundamentarii veniturilor si cheltuielilor unei institutii publice, are loc elaborarea proiectului de buget, care in urma aprobarii va deveni functional, limitele cheltuielilor stabilite in acest buget fiind limite maxime, iar limitele veniturilor prevazute in buget fiind limite minime de realizare.

Pe parcursul anului, in timpul executiei bugetare pot aparea modificari in bugetul de venituri si cheltuieli al unei institutii publice, aceasta situatie ducand la rectificarea bugetului in masura posibilitatilor existente.

Motivul aparitiei acestor modificari este dat de unele cresteri neprevazute la capitolul de cheltuieli datorita majorarii peste limite prevazute ale preturilor sau tarifelor unor furnizori, sau a imposibilitatii realizarii veniturilor prevazute (situatia negativa pentru buget) sau de realizarea unor venituri superioare sau economii (justificate) de cheltuieli (situatia favorabila).